स्वच्छता की शपथ दिलाई
जैसलमेर | एसबीकेराजकीय स्नातकोत्तर महाविद्यालय में राष्ट्रीय सेवा योजना ईकाई ‘अ’ एवं ‘ब’ के संयुक्त तत्वाधान में आयोजित सात दिवसीय विशेष शिविर के द्वितीय दिवस पर पंजीकृत स्वयंसेवकों एवं स्वयंसेविकाओं को महाविद्यालय के प्राचार्य जे.के. पुरोहित ने कहा कि इस शिविर का आयोजन स्वच्छ राजस्थान अभियान को लेकर किया गया। इसमें शत प्रतिशत सफलता प्राप्त करने के लिए शपथ दिलाई। इसके बाद महाविद्यालय के विभिन्न क्षेत्रों यथा मुख्य भवन तथा उसकी गैलेरियों, नया परिसर तथा बहुउद्देशीय सेमीनार हाॅल, छात्रावास तथा उसके चारों ओर का परिसर, महाविद्यालय को आवासीय काॅलोनी से जोड़ने वाली विभिन्न सड़कों के दोनों तरफ के क्षेत्र की, विभिन्न वाटिकाओं सहित लगभग संपूर्ण महाविद्यालय परिसर की साफ-सफाई कर इस अभियान में अपना पूरा योगदान कर स्वयंसेवकों एवं स्वयंसेविकाओं द्वारा प्रतिबद्धता दिखाई गई। के.आर. गर्ग ने इस शिविर के दौरान स्वयंसेवकों एवं स्वयंसेविकाओं के द्वारा जो शिक्षा एवं अनुभव ग्रहण किया है, उसको अपने आने वाले जीवन में प्रेरणा के रूप में लेते हुए संपूर्ण व्यक्तित्व विकास करने की सलाह दी। राष्ट्रीय सेवा योजना ईकाई ’अ’ के प्रभारी मेहराब खां ने इस शिविर के दौरान महाविद्यालय के समस्त स्टाफ के सहयोग के लिए सभी का आभार प्रकट किया। राष्ट्रीय सेवा योजना ईकाई ’ब’ के प्रभारी पी.के. चंदेल ने इस शिविर में सम्मिलित सभी स्वयंसेवकों एवं स्वयंसेविकाओं को इस शिविर को सफल बनाने के लिए धन्यवाद दिया। इस शिविर के द्वितीय दिवस में डाॅ.अशोक तंवर, डाॅ राजेन्द्र प्रसाद, अतुल कुमार सुथार, सुखसिंह, हरिराम, मनोहर, शोभाराम ने सहयोग प्रदान किया।
hin_Deva hin_Deva